**Parteneri cu nepăsarea**

*Agafia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Suntem atâta de singuri,

parteneri cu nepăsarea.

dureros de orbi,

dureros de surzi,

decupăm altare uitării,

cernem noroiul

la limita dintre suflet şi lut,

cu tristeţea braţelor rotunjite

în îmbrăţişări goale de noi.

satisfăcuţi agonizăm

într-un zâmbet,

preludiu unei iubiri

frânte într-un recviem.

parteneri cu nepăsarea

devorăm nemulţumiri.

dar cine să spargă

oglinda adâncului?